text: बालीवुड सितारा प्रियंका चोपड़ा, एक अमरीकी टीवी सीरियल ‘क्वांटिको‘ में काम कर रही हैं। इस सीरियल के एक एपीसोड में यह दिखाया गया कि उनके द्वारा अभिनीत चरित्र, पाक-भारत शिखर वार्ता के आयोजन स्थल पर एक भारतीय हिन्दू आतंकवादी द्वारा परमाणु बम से हमला करने की साजिश को नाकाम करता है। इससे कुछ भावुक हिन्दू ब्रिगेडों की भावनाएं आहत हो गईं। ‘‘हिन्दू सेना जनता से यह अपील करती है कि वह प्रियंका चोपड़ा की फिल्मों, उनके द्वारा किए जा रहे विज्ञापनों आदि का बहिष्कार करे और भारत सरकार से यह अनुरोध करती है कि वह उन्हें उनकी भारतीय नागरिकता से वंचित कर दे और उनका भारत में प्रवेश प्रतिबंधित किया जाए।‘‘ प्रियंका चोपड़ा इस हमले के आगे तुरंत झुक गईं। उन्होंने ट्वीट किया, ‘‘मुझे इस बात का बहुत दुःख और खेद है कि क्वांटिको के हालिया एपीसोड के कारण कुछ लोगों की भावनाएं आहत हुई हैं। ऐसा करने का मेरा कोई इरादा नहीं था और ना ही कभी होगा। मैं सच्चे मन से क्षमायाचना करती हूं। मुझे भारतीय होने पर अभिमान है और यह कभी बदलेगा नहीं।‘‘ बालीवुड की एक अदाकारा पूजा भट्ट ने प्रियंका का साथ दिया और एक कलाकार के तौर पर उनकी अभिव्यक्ति की स्वतंत्रता का बचाव किया।